303 Quatuor

Secundum Augustinum, 11, *De civitate*, capitulo 31, numerus quaternarius est primus numerus par. Et sic quaternarius est proximor numerus ipsi ternario, sic quatuor euangeliste saltem quo ad doctrinam proximores erant de Trino.

¶ Figurabant autem per quatuor circulos quibus archa Dei ferebatur, Exod. 25[:12].

Item, per quatuor animalia, quatuor alias habencia, Ezech. 1[:5] et Apo. [4:6].

¶ Item, per quatuor fluuios paradisi, Gen. 2[:10].

Item, per quatuor rotas cherubim, Ezech. 10[:9].

Item, per quatuor deambulatoria que erant in domo saltus Libani inter columpnas cedrinas sed et inter apostolos et doctores primos ecclesie qui erant quatuor columpne, 3 Reg. 7[:30]. Dicit Heironimus in Prohemio super Marcum, quatuor sunt qualitates quibus quatuor euangelia contexuntur praecepta, mandata, testimonia, exempla. Et sequitur in hiis quatuor qualitatibus sunt timor fides, spes, caritas, timore. Incipimus spe eriguntur caritate consummantur.

¶ Finis enim precepti est caritas. Hii sunt quatuor menses quos Christus ante messem premisit [Joan. 4:35] dicens nonne *quatuor menses sunt et messis venit*.